Sangėliškių koplyčia
54°22′40″š. pl. 25°26′41″r. ilg.﻿ / ﻿54.37788°š. pl. 25.444755°r. ilg.﻿ / 54.37788; 25.444755 Sangėliškių koplyčia – veikianti Šalčininkėlių Šv. Jurgio parapijos koplyčia Sangėliškių kaime, Šalčininkų rajone, prie kelio  3922  Žališkės–Mištautonys–Širviai , 4,2 km į rytus nuo Šalčininkėlių. Šv. mišios laikomos lenkų kalba, du kartus per mėnesį. Koplyčią supa senųjų kaimo kapinaičių tvora, laisvai sudėta iš lauko riedulių, apsodinta senais medžiais. Į koplyčią patenkama pro naujai išmūrytus raudonų plytų vartus. Šventoriuje yra senų antkapių su geležiniais kryžiais. 200 m į rytus nuo koplyčios, link Kamenos upelio, stūkso mišku apaugusio Sangėliškių piliakalnio liekanos.